**TÁJÉKOZTATÓ**

**Szociális célú tűzifa támogatásról**

Tisztelt Lakosság!

A szociális célú tűzifa iránti kérelmüket **2022. október 24-től 2022. november 15-ig** ügyfélfogadási időben lehet benyújtani a Kenderesi Polgármesteri Hivatal Igazgatási csoportjánál (5331 Kenderes, Szent István út 56.).

**A szociális célú tűzifa támogatás adható annak a személynek, aki lakása fűtését fatüzelésre alkalmas tüzelőberendezéssel biztosítja, és** **háztartásában az egy főre jutó jövedelem nem haladja meg az öregségi nyugdíj mindenkori legkisebb összegének 300%-át (85.500.-Ft), egyedül élő esetében a 400%-át (114.000.-Ft).**

A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és háztartások számától.

Amennyiben egy ingatlanra több kérelem érkezik, az elbírálás a kérelem beérkezésének sorrendjében történik.

Nem lakott ingatlanra a támogatás nem kérhető.

Nem állapítható meg támogatás annak a kérelmezőnek, akinek a Kenderes Városi Önkormányzat felé adótartozása van.

Megkérjük Önöket, hogy figyeljenek oda a határidő betartására, mert 2022. november 15. után nem áll módunkban kérelmet fogadni!

A KÉRELEM BENYÚJTÁSAKOR BEJELENTETT LAKÓ- VAGY TARTÓZKÓDÁSI HELLYEL, ÉS EZEN LAKCÍMEN ÉLETVITELSZERŰEN ÉLŐ SZEMÉLYEKNEK IGÉNYELHETŐ A TÁMOGATÁS. LAKCÍMKÁRTYÁT SZÍVESKEDJENEK MAGUKKAL HOZNI!

**Kérelemhez csatolandó kötelező mellékletek:**

* Rendszeres **jövedelem** esetén a kérelmező és a vele közös háztartásban élő személyek **munkáltatója által kiállított** a kérelem benyújtását **megelőző havi nettó jövedelem** igazolása.
* **Álláskeresési támogatásban** részesülőknél (hatósági bizonyítvány, határozat), a kérelem benyújtását megelőző havi nettó támogatás összegének igazolása.
* **Munkaviszony megszűnése** esetén annak megszűnését igazoló dokumentum.
* **Nyugdíjas** esetében Nyugdíjfolyósítási igazgatási szervtől kapott **éves összesítő**.
* **Lakcímkártya**

Bogdán Péter Szabolcs

polgármester